KOMMISSIONENS FORORDNING (EF) Nr. 2399/1999

af 11. november 1999

om ændring af forordning (EF) nr. 1370/95 om gennemførelsesbestemmelser for ordningen med eksportlicenser inden for svinekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød(1), senest ændret ved forordning (EF) nr. 3290/94(2), særlig artikel 8, stk. 2, artikel 13, stk. 12, og artikel 22, og

ud fra følgende betragtninger:

(1) Ved Kommissionens forordning (EF) nr. 1370/95(3), senest ændret ved forordning (EF) nr. 1719/98(4), fastsættes gennemførelsesbestemmelserne for ordningen med eksportlicenser inden for svinekødssektoren;

(2) de nuværende bestemmelser vedrørende eksportlicensernes gyldighedsperiode medfører en kunstig forøgelse af licensansøgningerne i begyndelsen af hver måned, hvilket vanskeliggør den ugentlige forvaltning af ordningen; gyldighedsperioden bør derfor ikke længere fastsættes i måneder, men i dage;

(3) de særforanstaltninger, som Kommissionen i givet fald kan træffe i tilfælde af ansøgninger, der afviger fra det normale, bør kunne variere alt efter produktkategori og destination;

(4) erfaringerne viser, at proceduren for øjeblikkelig licensudstedelse, jf. artikel 4, bør forenkles samtidig med, at de erhvervsdrivende får garanti for disse licensers udstedelse og gyldighed; disse licenser bør dog begrænses til kortvartige handelstransaktioner for at undgå en omgåelse af den meksanisme, der er fastsat i artikel 3 i forordning (EF) nr. 1370/95;

(5) reglerne for meddelelser mellem medlemsstaterne og Kommissionen bør tilpasses til ændringen af ordningen for øjeblikkelig udstedelse af certifikater;

(6) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 1370/95 foretages følgende ændringer:

1. Artikel 2, stk. 1, affattes således: "1. Eksportlicensen er gyldig i halvfems dage fra den faktiske udstedelsesdato, jf. artikel 21, stk. 2, i forordning (EØF) nr. 3719/88."

2. I artikel 3, stk. 4, affattes sidste afsnit således: "Foranstaltningerne kan variere alt efter produktkategori og destination."

3. Artikel 4 affattes således: "Artikel 4

Når den erhvervsdrivende anmoder herom, anvendes de eventuelle særforanstaltninger, der er nævnt i artikel 3, stk. 4, ikke på licensansøgninger vedrørende en produktmængde på 25 tons og derunder, og de licenser, der er ansøgt om, udstedes øjeblikkelig.

I så fald er licensernes gyldighedsperiode uanset artikel 2, stk. 1, begrænset til fem arbejdsdage fra den faktiske udstedelsesdato, jf. artikel 21, stk. 2, i forordning (EØF) nr. 3719/88, og ansøgningerne og licenserne skal i rubrik 20 indeholde følgende angivelse:

- Certificado válido durante cinco días hábiles y no utilizable para la aplicación del artículo 5 del Reglamento (CEE) n° 565/80.

- Licens, der er gyldig i fem arbejdsdage, og som ikke kan benyttes til at anvende artikel 5 i forordning (EØF) nr. 565/80.

- Fünf Werktage gültige und für die Anwendung von Artikel 5 der Verordnung (EWG) Nr. 565/80 nicht verwendbare Lizenz.

- Πιστοποιητικό που ισχύει για πέντε εργάσιμες ημέρες και δεν χρησιμοποιείται για την εφαρμογή του άρθρου 5 του κανονισμού (ΕΟΚ) αριθ. 565/80.

- Licence valid for five working days and not useable for application of Article 5 of Regulation (EEC) No 565/80.

- Certificat valable cinq jours ouvrables et non utilisable pour l'application de l'article 5 du règlement (CEE) n° 565/80.

- Titolo valido cinque giorni lavorativi e non utilizzabile ai fini dell'applicazione dell'articolo 5 del regolamento (CEE) n. 565/80.

- Certificaat met een geldigheidsduur van vijf werkdagen en niet te gebruiken voor de toepassing van artikel 5 van Verordening (EEG) nr. 565/80.

- Certificado de exportação válido durante cinco dias úteis, não utilizável para a aplicação do artigo 5.o do Regulamento (CEE) n.o 565/80.

- Todistus on voimassa viisi arkipäivää eikä sitä voi käyttää sovellettaessa asetuksen (ETY) N:o 565/80 5 artiklaa.

- Licensen är giltig fem arbetsdagar men gäller inte vid tillämpning av artikel 5 i förordning (EEG) nr 565/80.

Kommissionen kan om nødvendigt suspendere anvendelsen af denne artikel."

4. Artikel 7, stk. 1, affattes således: "1. Hver fredag fra kl. 13 giver medlemsstaterne pr. telefax Kommissionen meddelelse om følgende for den forudgående periode:

a) de i artikel 1 omhandlede ansøgninger om eksportlicens, som er indgivet fra mandag til fredag i den pågældende uge, med angivelse af, om de er omfattet af artikel 4 eller ej

b) de mængder, som der er udstedt eksportlicenser for den foregående onsdag, med undtagelse af øjeblikkelig udstedte licenser i henhold til artikel 4

c) de mængder, for hvilke ansøgningerne om eksportlicens er trukket tilbage i den foregående uge, jf. artikel 3, stk. 6."

5. Bilag II affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den gælder for eksportlicenser, der ansøges om fra den 22. november 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. november 1999.

På Kommissionens vegne

Franz FISCHLER

Medlem af Kommissionen

(1) EFT L 282 af 1.11.1975, s. 1.

(2) EFT L 349 af 31.12.1994, s. 105.

(3) EFT L 133 af 17.6.1995, s. 9.

(4) EFT L 215 af 1.8.1998, s. 58.

BILAG

"BILAG II

>PIC FILE= "L_1999290DA.002003.EPS">

>PIC FILE= "L_1999290DA.002101.EPS">"